# 3.5. Novas plantas, novas aventuras

# Función de reprodución

Como todos os seres vivos, as plantas necesitan reproducirse, para ter descendentes e non desaparecer. Saber como se reproducen, será fundamental á hora de crear o noso horto escolar por varias razóns:

- Coñecer os métodos de reprodución das plantas permitiranos elixir as plantas máis axeitadas para o horto asegurando que se adapten ben ao seu entorno.
- Entender os diferentes métodos de reprodución, como a plantación de sementes ou o uso de pugas, axudaranos a elixir o mellor xeito de cultivar as plantas que desexamos.
- Ademais, saber cando e como se reproducen axudaranos a planificar o calendario de sementeira e permitiranos ver o seu ciclo completo de crecemento.

Nas seguintes páxinas, aprenderás moitas cousas sobre os dous tipos de reprodución das plantas, asexual e sexual. Adiante!

## Lectura facilitada

As plantas son seres vivos e necesitan reproducirse.

Saber como se reproducen é fundamental para crear o noso horto escolar por varias razóns.

Primeira: poderemos elixir as plantas máis axeitadas que se adapten ben.

Segunda: axudaranos a elixir o mellor xeito de cultivar as plantas que desexamos.

Finalmente, saber cando e como se reproducen axudaranos a planificar o calendario de sementeira.

Nas seguintes páxinas, aprenderemos moitísimas cousas sobre a reprodución asexual e sexual das plantas.

Adiante!

## Audio

audio/mp3

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)