# 4.2. Mans que crean

# Dando vida ao espazo

No apartado anterior decidimos entre toda a clase o tipo de horto que queriamos crear. Agora, poñerémonos mans á obra para crealo:

## Construción

Cada equipo vai construír dous bancais do horto. Imos ver que necesitaremos e que pasos debemos seguir para levalo a cabo. Lembrade que, entre cada bancal, tedes que deixar un camiño de entre 30-50 cm para permitir o paso. Comezamos.

### Materiais

Corda suficiente para delimitar o perímetro dos bancais.

Estacas de madeira (4 por bancal) de aproximadamente 1 m de altura.

Regra ou cinta métrica.

Pico ou pa para preparar a terra.

Luvas de traballo.

Tesoiras de podar ou coitelo (por se hai que cortar a corda).

Anciño ou sacho (para nivelar a terra).

Terra fértil ou compost.

### Paso a paso

1. Collede todo o material necesario para a construción dos bancais.
2. Elixide unha zona asollada e ben ventilada.
3. Asegurádevos de que o terreo estea libre de pedras grandes, maleza e outras obstrucións.
4. Utilizando a corda, marcade o contorno do bancal. Un bancal típico ten forma rectangular (por exemplo, 1 m de ancho e 2-3 m de longo).
5. Establecede o número de bancais que ides construír (neste caso, 2 por grupo).
6. Utilizade as estacas de madeira nas esquinas para asegurar a corda e que quede ben tensa.
7. Usade unha pa ou un pico para afrouxar a terra dentro da área delimitada.
8. Rastreade ou remexede a terra para que quede solta e aireada. Se é necesario, engadide compost ou terra fértil para mellorar a calidade do chan.
9. Asegurádevos de que o chan estea nivelado e ben distribuído dentro do bancal. Isto axudará a que as plantas medren de xeito uniforme.

## Audio

audio/mpeg

# Para saber máis: Construción doutros tipos de hortos

## TIPOS DE HORTOS

## VERTICAL

## MACETAS OU RECIPIENTES

## HIDROPÓNICO

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)