# 3.2. As plantas do noso arredor

# Plantas de aquí e agora

Que imos plantar?

Se queremos que o noso horto sexa o máis sostible posible, debemos cultivar plantas autóctonas, que son plantas que medran nun lugar de forma natural sen que as trouxeran doutro sitio. As plantas autóctonas están acostumadas ao clima e ao solo polo que precisan menos auga e coidados.

Ademais, debemos de procurar que sexan plantas de proximidade e tempada porque, como se apañan no seu mellor momento de maduración e non sofren co transporte, son máis sans e frescas. Tamén son máis respectuosas co medio ambiente porque deixan menos pegada de carbono, xa que non percorren miles de quilómetros para seren consumidas.

En Galicia temos moitas especies autóctonas adecuadas para o noso horto como as que podedes ver a continuación:

## Lectura facilitada

Que imos plantar?

Debemos cultivar plantas autóctonas de proximidade e tempada.

As plantas autóctonas precisan menos auga e coidados.

As plantas de proximidade e tempada son máis sans

e frescas porque se apañan no seu mellor momento de maduración.

Non sofren co transporte.

Son respectuosas co medio ambiente

porque non percorren miles de quilómetros para seren consumidas.

En Galicia temos moitas especies autóctonas adecuadas para o noso horto.

# Un calendario de sementeira

Entre todos, elaboraremos un calendario de sementeira para que nos axude a saber cando é o mellor momento de plantar diferentes sementes na terra para que medren sans e fortes.

Como funciona?

No calendario, escribimos os meses do ano e anotamos que plantas podemos sementar cada mes. Por exemplo, en marzo poderiamos sementar allos e en maio, talvez, tomates. Así, sempre saberemos que facer e cando. E iso non é todo! Tamén podemos engadir cousas como a profundidade para sementar, o tempo que tarda en xerminar, etc.

Pero, antes de preparar o noso calendario, necesitamos investigar que plantas de proximidade queremos plantar e cal é o mellor momento para sementar cada planta. Levaremos para casa un modelo e pediremos á nosa familia que anote nel os cultivos recomendados para cada mes na súa zona, así como outros datos de interese.

Modelo investigación en formato PDF (Nova xanela).

Modelo investigación en formato editable.

Unha vez que teñamos a información sobre os cultivos da nosa localidade, xa poderemos facer o noso calendario de sementeira. O ideal é facelo anual para que sexa máis doado ver todos os cultivos mes a mes.

## Lectura facilitada

O primeiro é facer un calendario de sementeira.

Tes que escribir os meses do ano e anotar o nome

das plantas que podes sementar cada mes.

Tamén podes poñer cousas como a profundidade para sementar

e o tempo que tarda en xerminar.

Antes de empezar tes que investigar que plantas de proximidade

queres plantar e cal é o mellor momento para sementar cada planta.

Levarás para casa un modelo e a túa familia debe anotar

no calendario os cultivos recomendados para cada mes na súa zona,

e outros datos que sexan de interese para o cultivo.

Despois farás o calendario.

Mellor anual, para ver todos os meses á vez.

Podes utilizar este modelo.

Modelo investigación en formato PDF (Nova xanela).

Modelo investigación en formato editable.

## Como se fai?

Instrucións calendario de sementeira en formato PDF (nova xanela).

Instrucións calendario de sementeira en formato editable.

Consello: Imprimídeo en tamaño A3.

- Modelo calendario de sementeira en formato PDF (nova xanela)
- Modelo calendario de sementeira en formato editable

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)