# 5.1. O que aprendemos no camiño

# Que aprendemos?

Na seguinte imaxe atoparás un resumo de todo o que levas no teu saco. Se queres vela máis grande, fai clic sobre ela:

- Infografía resumo en formato PDF (nova xanela)
- Infografía resumo en formato editable

## Lectura facilitada

Que aprendemos?

1. Exploramos o fascinante mundo das plantas.

- Como se alimentan e multiplican: a nutrición e a reprodución vexetal.
- Que plantas son propias de cada estación: as plantas de tempada e proximidade.
- Como interactúan co seu entorno: nastias e tropismos.

2. Usamos a ciencia para investigar e coidar.

- Creamos un sensor para controlar a humidade e mellorar o rego.
- Investigamos os pigmentos das follas e os seus segredos.

3. Puxemos en marcha o noso horto.

- Sementamos, cultivamos e coidamos as nosas plantas cun rego eficiente e sostible.
- Transformamos residuos orgánicos en abono natural.
- Aprendemos a usar ferramentas de cultivo e preparamos bancais.
- Planificamos a sementeira para cada tempada.

4. Coordinámonos e colaboramos.

- Utilizamos ferramentas dixitais para investigar e planificar.
- Compartimos o noso proxecto con outras aulas.
- Traballamos en equipo para atopar solucións e compartir ideas.

## Audio

audio/mpeg

# Como o aprendiches?

Despois deste resumo de todo o que fixemos, é o momento de que fagas unha pequena parada para pensar en como acadamos o noso reto do horto. Para facer esta reflexión, empregarás unha escaleira de metacognición.

A escaleira de metacognición é unha escaleira que che axuda a pensar sobre o que aprendiches, como o aprendiches, para que che serviu e en que outras situacións poderás utilizalo. Deberás subir cada chanzo para descubrir máis sobre o teu traballo e o teu proceso de aprendizaxe.

## Necesitas axuda para cubrir os chanzos?

## Como cubrir cada chanzo

### 1º chanzo: que aprendín?

- Pensa en algo novo que descubrises ou aprendeses no proxecto.
- Escribe unha frase curta para explicalo.
  Exemplo: "Aprendín como plantar sementes e como facer un composteiro."

### 2º chanzo: como o aprendín?

- Reflexiona sobre como chegaches a aprender todo iso.
- Podes mencionar se foi observando, facendo, traballando en equipo ou preguntando.
  Exemplo: "Aprendín porque seguín os pasos que nos explicou o profesor e axudei a facer as tarefas."

### 3º chanzo: para que me serviu?

- Escribe en que che axudou o que aprendiches. Pensa se che serviu para o proxecto ou para outra cousa.
  Exemplo: "Serviume para coidar mellor as plantas do horto e para colaborar cos meus compañeiros."

### 4º chanzo: en que outras situacións podo facer isto?

- Agora imaxina outras situacións onde poderías usar o que aprendiches. Pensa en casa, no cole ou noutros proxectos.
  Exemplo: "Poderei usar o que aprendín se quero facer un horto pequeno na casa ou axudar noutra actividade de equipo."

Unha vez cubertos todos os chanzos, pensa no seguinte:

- Que foi o que máis che gustou facer no proxecto?
- Que farías mellor a próxima vez?

- Modelo Escaleira de Metacognición en formato PDF (nova xanela)
- Modelo Escaleira de Metacognición en formato editable

## Lectura facilitada

Vas facer unha pequena parada.

Pensa en como acadamos o reto.

Reflexionarás utilizando unha escaleira de metacognición.

É unha escaleira que che axuda a pensar sobre o que aprendiches.

Como aprendiches.

Para que che serviu.

Tamén en que outras situacións poderás utilizar o aprendido.

Poderás descubrir moitas cousas sobre a túa aprendizaxe.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)