# 2.2. Lembramos xuntos

# Que sabemos?

Lembrades que xa aprendestes moitas cousas sobre as plantas en cursos anteriores? As plantas son seres vivos moi interesantes e teñen moitas características especiais. Para refrescar todo o aprendido, ides reflexionar co voso grupo sobre o papel importante que xogan nas nosas vidas, que nos poden achegar e que podemos facer nós desde a escola ou desde casa para contribuír ao coidado e á protección da flora da nosa localidade. Para facelo, utilizaredes a técnica de aprendizaxe cooperativa do folio xiratorio.

## Lectura facilitada

En cursos anteriores aprendemos moitas cousas sobre as plantas.

As plantas son moi interesantes.

Vas pensar co teu grupo cal é a importancia das plantas.

Que nos dan.

Que podemos facer para axudar a protexer e coidar as plantas da nosa localidade.

Utilizaremos a técnica do folio xiratorio.

## Audio

audio/mpeg

## Necesitades axuda para saber como se fai esta técnica?

##

Primeiro colócase un folio ou o modelo que aparece na imaxe, no centro da mesa e escríbese o nome do equipo.

Modelo folio xiratorio as plantas en formato PDF (nova xanela).

Modelo folio xiratorio as plantas en formato editable SVG (abre en nova xanela).

##

Cada integrante do equipo, por quendas, irá anotando as palabras ou ideas que lle veñan á cabeza sobre o tema a reflexionar. Debe comentalas co resto do equipo antes de escribilas no folio. Os demais deben comprobar se queda ben anotada a idea acordada e realizar correccións se é necesario. Todo o equipo é responsable do que se escribe no folio. A continuación, pasará o folio á persoa que teña á súa dereita.

##

Unha vez rematado o tempo, compártese o que se foi anotando co resto da clase o que fomos anotando no folio xiratorio.

## Lectura facilitada

Colocamos o folio no centro da mesa ou utilizamos un modelo.

Escribimos o nome do equipo.

Cada integrante do equipo, por quendas, di aos compañeiros e compañeiras que vai a escribir.

Mentres escribe, os demais comproban que vai ben.

Pasa o folio á persoa da súa dereita.

Cando remate o tempo, compartimos con toda a clase o que anotamos.

Modelo folio xiratorio as plantas en formato PDF (nova xanela).

Modelo folio xiratorio as plantas en formato editable SVG (abre en nova xanela).

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)