# 4.1. Brotes de creatividade

# Como será o noso horto?

O primeiro paso para crear un horto escolar é decidir como será. É moi importante pensar onde o imos situar xa que, dependendo do lugar, terá unhas características ou outras.

Segundo o espazo, podemos elixir entre catro tipos de horto, cada un coas súas propias características:

Horto en terra ou tradicional

  É o tipo de horto máis común, os cultivos van directamente no chan. Precisa de espazo para nove ou máis bancais.

Horto en macetas ou recipientes

  Resultan ideais cando non se ten moito espazo. Para plantar, pódense utilizar macetas, xardineiras ou recipientes reciclados (botellas, caixas de madeira...).

Horto vertical

  Resultan moi útiles cando se ten pouco espazo horizontal, xa que se utiliza o espazo en altura. Cultívase en estruturas verticais, como palés, botellas colgantes ou paredes verdes.

Horto hidropónico

  Este tipo de horto é perfecto para interiores ou lugares sen chan adecuado. Non utiliza terra, senón auga enriquecida con nutrientes para cultivar as plantas.

## Lectura facilitada

Para crear un horto escolar, primeiro hai que decidir como vai a ser.

É moi importante pensar onde vai a estar situado.

Segundo o lugar, terá unhas características ou outras.

Segundo o espazo, hai catro tipos de horto:

No chan: cultívase directamente no chan.
En macetas ou recipientes como botellas, caixas...
En vertical, con palés, botellas colgantes, paredes...
Hidropónico, en recipientes con auga enriquecida, sen terra.

# Buscamos información

Para saber cal é o mellor horto para o noso centro, necesitamos buscar información sobre os distintos tipos de horto que hai, utilizando fontes variadas: biblioteca do centro, Internet, familias...

Cada equipo terá que investigar sobre un tipo de horto diferente e completar unha ficha cos seguintes datos:

1. Tipo de horto escollido.
2. Vantaxes.
3. Desvantaxes.
4. Localización no centro.
5. Materiais necesarios para construílo.

- Modelo ficha horto escolar en formato PDF (nova xanela)
- Modelo ficha horto escolar en formato editable

## Lectura facilitada

Para saber que horto imos facer necesitamos buscar información.

Buscaremos na biblioteca, Internet, preguntándolle á familia...

Cada equipo buscará información sobre un tipo de horto.

Hai que cubrir unha ficha cos seguintes datos:

Tipo de horto escollido.
Vantaxes.
Desvantaxes.
Localización no centro.
Materiais necesarios para construílo.

# Proposta e selección

Unha vez completada a ficha de cada horto, co apoio dunha lista de control, dialogaremos e debateremos sobre cada un dos tipos de horto, para decidir que tipo de horto se adapta mellor ao noso centro tendo en conta o espazo dispoñible, presuposto, tipo de cultivo...

A continuación, cada equipo deseñará un bosquexo do horto elixido. A partir dos bosquexos presentados por todos os equipos, elaboraremos o bosquexo final, no que incluiremos as ideas que consideremos máis axeitadas de cada un.

- Modelo lista de control en formato PDF (nova xanela)
- Modelo lista de control en formato editable
- Modelo bosquexo horto en formato PDF (nova xanela)
- Modelo bosquexo horto en formato editable

## Lectura facilitada

Despois de completar a ficha, escolleremos entre todo o alumnado o mellor horto para o noso centro.

Teremos en conta o espazo, prezo, tipo de cultivos...

A continuación, cada equipo debe deseñar un bosquexo do horto elixido.

Coa axuda de todos, faremos o bosquexo final do noso horto.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)